AĠENDA

It-Tlieta, 4 ta' Diċembru, 2018 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm-il eluf ta' ewro f'danni ġie kkundannat il-Gvern Malti mill-Qorti Ewropea tad-Drittijiet tal-Bniedem f'sentenzi ta' kundanna ta' ksur tad-drittijiet tal-bniedem mil-liġijiet tal-kera, inkluż l-Att No. 23 tal-1979, mill-2013 sal-ġurnata li fiha tiġi mwieġba din l-interpellanza?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid fir-roundabouts ta' Għawdex, minn Ġunju 2017 sal-lum:

a. Kemm sar armar differenti tal-istess tip s'issa?;

b. Għal liema okkażjonijiet saru?;

c. Fejn qed jitwaħħlu?

Liema huma l-postijiet speċifiċi?;

d. Kemm huma stmati li ġew jiswew?;

e. Min awtorizza dawn il-ħlasijiet?;

f. X'armar hu previst għall-kumplament tas-sena?;

g. Wara li jiżżarmaw, x'qed isir minn dan l-armar u fejn qed jitpoġġa?; u

h. Kemm hemm ħaddiema jaħdmu fuq dan l-armar tar-roundabouts u x'inhu l-grad tagħhom?

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid meta qiegħed fuq il-Mejda tal-Kamra l-estimi tal-emissjonijiet tal-karbonju kif mitlub mil-liġi (S.L 543.01 artiklu 7) mill-2015 'l hawn?

L-ONOR.

JASON AZZOPARDI staqsa lill-

Ministru għall-Edukazzjoni u Xogħol

Jista' l-Ministru jelenka d-direct orders kollha li ngħataw in konnessjoni max-shooting range l-ġdida f'Ta' Kandja, inkluż kull direct order għal site officer jew officers minn Ġunju 2017 sal-jum li fih tkun imwieġba din l-interpellanza?

Jista' f'kull każ jagħti l-ammont ta' ħlas involut, id-data ta' meta ngħatat id-direct order, u jekk ikun il-każ, għal kemm żmien kien ingħata (bħal fil-każ tas-site officer/s)?

Jista' f'kull każ jgħid x'kien l-involviment tas-Segretarju Parlamentari għall-iSports, u f'kull każ jgħid min ordna kull direct order?

L-ONOR.

JASON AZZOPARDI staqsa lill-

Jista' l-Ministru għall-Ġustizzja jgħid liema huma dawk l-Imħallfin u l-Maġistrati li ser jirtiraw bl-età minn issa sal-2021?

L-ONOR.

JASON AZZOPARDI staqsa lill-

Ministru għall-Finanzi

Jista' l-Ministru jwieġeb il-mistoqsija parlamentari 3493 u ċjoè: B'referenza għat-tweġiba għall-mistoqsija parlamentari 456, jista' l-Ministru jelenka l-ismijiet tat-tliet kumpaniji li ġew blacklisted?

L-ONOR.

JASON AZZOPARDI staqsa lill-

Ministru għall-Intern u Sigurtà Nazzjonali

Jista' l-Ministru jwieġeb il-mistoqsija parlamentari 3495 u ċjoè: Jista' l-Ministru jwieġeb il-mistoqsija parlamentari 453 u ċjoè: Jista' l-Ministru jgħid kemm-il sejba ta' droga kien hemm fil-Faċilità Korrettiva ta' Kordin fl-2015, fl-2016 u fl-2017, sena b'sena u x'tip ta' droga nstabet?

L-ONOR.

JASON AZZOPARDI staqsa lill-

Jista' l-Prim Ministru jgħid kemm irċeviet ilmenti l-Awtorità tax-Xandir minn partiti politiċi dwar raportaġġ ħażin fuq il-PBS kull sena mill-2013 sal-lum, u jista' jaqsam il-lista partit, partit?

L-ONOR.

KAROL AQUILINA staqsa lill-

Jista' l-Ministru jgħid, sena b'sena mis-sena 2013 sad-data li tiġi mwieġba din il-mistoqsija parlamentari, kemm-il persuna ġiet akkużata li ffrekwentat każin li mhux reġistrat skont ir-Regolamenti dwar ir-Reġistrazzjoni ta' Każini (Leġislazzjoni Sussidjarja 10.21)?

Jista' l-Ministru jgħid kemm-il persuna nstabet ħatja u x'kienet il-piena li ngħatat mill-Qorti?

L-ONOR.

KAROL AQUILINA staqsa lill-

Jista' l-Ministru jgħid, sena b'sena mis-sena 2013 sad-data li tiġi mwieġba din il-mistoqsija parlamentari, kemm-il persuna kienet qed isservi sentenza ta' priġunerija fil-Faċilità Korrettiva ta' Kordin dwar reati ta' prostituzzjoni jew li għalkemm is-sentenza li qed isservi kienet jew hija dwar reati oħra, l-istess persuna kellha x'taqsam mal-prostituzzjoni?

Jista' l-Ministru jgħid is-sess u l-età ta' kull waħda mill-imsemmija persuni?

L-ONOR.

KAROL AQUILINA staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid, mis-sena 2000 sad-data li tiġi mwieġba din il-mistoqsija parlamentari, kemm-il darba l-Qrati ta' Ġustizzja Kriminali ħarġu ordni li permezz tiegħu pprojbixxu l-pubblikazzjoni sa ma kawża tispiċċa, ta' kitba, stampata jew le, dwar reat li fuqu tkun miexja kawża jew dwar imputat jew akkużat skont dak li jipprovdi l-artikolu 517 (1) tal-Kodiċi Kriminali (Kap. 9 tal-Liġijiet ta' Malta)?

Jista' l-Ministru jgħid minn liema Qorti nħareġ kull wieħed mill-imsemmija ordnijiet, jagħti d-data ta' meta nħareġ kull wieħed mill-ordnijiet u jindika wkoll kemm dam fis-seħħ kull wieħed mill-imsemmija ordnijiet?

L-ONOR.

KAROL AQUILINA staqsa lill-

Jista' l-Ministru jpoġġi fuq il-Mejda tal-Kamra kopja ta' kull ordni li nħareġ mill-Qrati ta' Ġustizzja Kriminali, mis-sena 2000 sad-data li tiġi mwieġba din il-mistoqsija parlamentari, skont dak li jipprovdi l-artikolu 517 (1) tal-Kodiċi Kriminali (Kap. 9 tal-Liġijiet ta' Malta) u li skont l-istess artikolu għandu jkun iffirmat mir-reġistratur u mwaħħal fil-bieb tal-edifizzju li fih il-qorti toqgħod?

L-ONOR.

KAROL AQUILINA staqsa lill-

Jista' l-Ministru jgħid, mis-sena 2000 sad-data li tiġi mwieġba din il-mistoqsija parlamentari, kemm-il persuna ġiet akkużata li kisret ordni maħruġ mill-Qrati ta' ġurisdizzjoni kriminali skont dak li jipprovdi l-artikolu 517 (1) tal-Kodiċi Kriminali (Kap. 9 tal-Liġijiet ta' Malta)?

L-ONOR.

KAROL AQUILINA staqsa lill-

Jista' l-Ministru jgħid, mis-sena 2000 sad-data li tiġi mwieġba din il-mistoqsija parlamentari, kemm-il darba l-Pulizija għarrfet lill-qorti bi ksur ta' ordni maħruġ mill-Qrati ta' ġurisdizzjoni kriminali skont dak li jipprovdi l-artikolu 517 (3) tal-Kodiċi Kriminali (Kap. 9 tal-Liġijiet ta' Malta)?

Jista' l-Ministru jagħti d-data ta' meta l-Pulizija għarrfet lill-Qrati b'dan u jindika liema Qorti ġiet mgħarrfa b'hekk mill-Pulizija?

L-ONOR.

Ministru għall-Finanzi

Jista' l-Ministru jpoġġi fuq il-Mejda tal-Kamra lista sħiħa ta' IPOs u Bond Issues fuq il-Pjattaforma Prospects li saru kemm ilha mwaqqfa u f'kull każ jgħid:

- id-data tal-ħruġ;

- kemm kien l-ammont ta' ishma/valur ta' bonds maħruġa; u

- min kien/u l-istockbroker/s imqabbda?

L-ONOR.

IVAN BARTOLO staqsa lill-

Jista' l-Ministru jgħid kemm ħarġu flus is-sena li għaddiet il-Kunsilli Lokali fuq tenders tal-iskart kif ukoll kemm ħallas kull kunsill lil Wasteserve biex jintrema l-iskart?

L-ONOR.

Ministru għall-Enerġija u Immaniġġar tal-Ilma

Jista' l-Ministru jgħid min huwa ċ-Chief Executive Officer tal-ARMS bħalissa?

Jista' jikkonferma li l-ex CEO tal-ARMS li d-dettalji dwaru qed jingħataw separatament irriżenja?

Jista' jpoġġi fuq il-Mejda tal-Kamra l-kuntratt il-ġdid tas-CEO l-ġdid u l-kuntratt tas-CEO ta' qablu?

L-ONOR.

Jista' l-Ministru jgħid x'azzjoni ħa jew beħsiebu jieħu wara li xhud bil-ġurament fil-Qorti, "Cordina Darren kontra l-ARMS" qal: "Dan (b'referenza ċara għal uffiċjal tal-ARMS) kien qalilna mill-ewwel araw kemm tridu flus ħalli din il-kawża naqtgħulha rasha"?

L-ONOR.

Jista' l-Ministru jgħid fejn qed imorru l-flus li qed tiġbor l-ARMS?

Jista' jgħid x'qed isir bihom?

L-ONOR.

Issa li nistgħu nsegwu l-konsum tal-ilma siegħa b'siegħa, jista' l-Ministru jgħid x'qed tagħmel il-Korporazzjoni għas-Servizzi tal-Ilma fejn jidħol il-ħela tal-ilma?

Jista' l-Ministru jippreżenta lil din il-Kamra l-aħħar rendikont fejn jidħol il-moniteraġġ tal-ħela tal-ilma għall-unitajiet domestiċi f'Malta u Għawdex?

L-ONOR.

Jista' l-Ministru jikkonferma li fit-toroq li qed tirranġa Transport Malta, qed jinbidlu l-mains tal-ilma u tad-dawl?

Jista' jgħid jekk il-mains tbiddlux fil-bypass tal-Mellieħa meta kienet qed tiġi rranġata?

Jista' jgħid jekk tbiddlux il-mains meta saret it-triq tal-Buskett?

Jekk ma ġewx mibdula, għalfejn ma sarx hekk qabel ingħata t-tarmak?

L-ONOR.

Jista' l-Ministru jgħid x'sar mill-wegħda tal-Partit Laburista li l-wajers tad-dawl fit-toroq jingħaddu kollha minn taħt l-art?

Jekk il-gvern se jimxi ma' din il-wegħda, fejn waslet il-ħidma?

L-ONOR.

IVAN BARTOLO staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm kien hemm każijiet ta' żgumbrament, quddiem il-Bord li jirregola l-kera?

Jista' jgħid kemm intlaqgħu talbiet minn dawn il-każijiet u ġie ordnat l-iżgumbrament tal-inkwilin sena b'sena mill-2013 sad-data li fiha tiġi mwieġba din il-mistoqsija parlamentari?

L-ONOR.

GODFREY FARRUGIA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid għaliex hemm biss żewġ linji tat-telefon fis-Servizz Supportline u ta' spiss dawn il-linji jkunu okkupati meta s-Servizz ta' Emerġenza 112 tal-Pulizija għandhom 32 linja tat-telefon u rċevew 162,042 telefonati s-sena l-oħra?

L-ONOR.

GODFREY FARRUGIA staqsa lill-

Jista' l-Ministru jgħid bħalissa kemm hemm anzjani biex jidħlu f'xi Dar Residenzjali tal-Istat?

Kemm kien hemm minn dawn l-anzjani li ilhom jistennew għal iktar minn sentejn, tliet snin u erba' snin?

L-ONOR.

GODFREY FARRUGIA staqsa lill-

Ministru għall-Edukazzjoni u Xogħol

B'referenza għar-risposta tal-mistoqsija parlamentari 1191, jista' l-Ministru jgħid xi twettaq mill-proġetti msemmija f'dawn il-komunitajiet sad-data li fiha tkun imwieġba din il-mistoqsija?

Hemm xi proġetti maħsuba għas-sena d-dieħla biex jiġu implimentati mill-Kunsilli Lokali Żgħażagħ?

L-ONOR.

GODFREY FARRUGIA staqsa lill-

Ministru għall-Intern u Sigurtà Nazzjonali

B'referenza għar-risposta tal-mistoqsija parlamentari 30961 tat-12-il leġislatura, jista' l-Ministru jgħid għaliex ma tinżammx statistika tant importanti tan-numru ta' dawk it-tfal u żgħażagħ taħt l-età li għamlu rapport lill-Pulizija dwar vjolenza domestika li huma jew xi ħadd mill-familja tagħhom qed jgħaddu minnha?

L-ONOR.

GODFREY FARRUGIA staqsa lill-

Ministru għall-Ambjent, Żvilupp Sostenibbli u Tibdil fil-Klima

Nirreferi għal gwida ta' direzzjoni ta' kif jinġabar l-iskart domestiku.

Nifhem li l-NGO għamel traduzzjoni fi 11-il lingwa.

Jista' l-Ministru jgħid x'qed isir mill-Ministeru biex ikollna traduzzjoni f'lingwi differenti?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

Nirreferi għal avviżi li qed jirreklamaw informazzjoni edukattiva u li jidhru b'mod elettroniku fit-toroq għall-attenzjoni tas-sewwieqa, imma qed ninnota li mhux dejjem qed jitħares l-Ilsien Malti, għaldaqstant jista' l-Ministru jgħid liema awtorità juża d-Dipartiment tat-Toroq biex jintuża Malti tajjeb?

L-ONOR.

CHRIS SAID staqsa lill-

Jista' l-Ministru jgħid kemm hemm suldati fil-Forzi Armati ta' Malta stazzjonati f'Għawdex?

Jista' jgħid x'inhu l-grad tagħhom u f'liema taqsima huma stazzjonati?

Jista' jgħid kemm hemm suldati Għawdxin stazzjonati f'Malta u f'liema taqsima huma stazzjonati dawn is-suldati Għawdxin?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jara meta se jitlaħaq ftehim mad-dentistrija fl-Isptar Mater Dei rigward l-istrike?

L-ONOR.

BYRON CAMILLERI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid minn liema fondi gawda l-Kunsill Lokali tal-Fgura minbarra dawk allokati lilu kull sena finanzjarja, sabiex jinbena u jitlesta ċ-Ċentru Ċiviku fi Triq Hompesch, Fgura?

L-ONOR.

BYRON CAMILLERI staqsa lill-

Jista' l-Ministru jgħid jekk kienx hemm korrispondenza bejn il-Kunsill Lokali tal-Fgura, il-Gvern u l-awtoritajiet oħra fejn intalbu laqgħat u għajnuna finanzjarja sabiex jiġi ffinanzjat iċ-Ċentru Ċiviku qabel Marzu tas-sena 2013?

Jista' jpoġġi fuq il-Mejda tal-Kamra kopja ta' din il-korrispondenza?

L-ONOR.

ROBERT CUTAJAR staqsa lill-

Jista' l-Ministru jwieġeb il-mistoqsija parlamentari 6482 u ċjoè: B'referenza għar-risposta mogħtija għall-mistoqsija parlamentari 5123, jista' l-Ministru jpoġġi fuq il-Mejda tal-Kamra d-dokumenti kollha relatati mas-sit f'Ta' Masrija fil-Mellieħa (biswit il-bypass tal-Mellieħa) li jitrattaw l-applikazzjonijiet PC 62/16 u PC 25/17?

L-ONOR.

ROBERT CUTAJAR staqsa lill-

Jista' l-Ministru jgħid jekk l-Awtorità tal-Ippjanar hiex qed tħares b'mod favorevoli l-applikazzjoni 10178/18 li tirrigwardja fost l-oħrajn żieda ta' tliet sulari oħra fuq li hemm għal-lukanda li d-dettalji dwarha qed jingħataw separatament fil-Mellieħa?

(Applikazzjoni li jekk tiġi approvata se tkun tfisser aktar qerda tal-karatteristiċi uniċi tal-Mellieħa).

L-ONOR.

ROBERT CUTAJAR staqsa lill-

Ġaladarba l-Ministru ma sab l-ebda oġġezzjoni li jpoġġi fuq il-Mejda tal-Kamra dokumenti relatati mal-PC 46/13 (Żona Ta' Masrija/Bypass Mellieħa), jista' l-Ministru jpoġġi fuq il-Mejda tal-Kamra dokument simili għall-istess żona li però jġib in-numru PC 42/15?

L-ONOR.

ROBERT CUTAJAR staqsa lill-

Jista' l-Ministru jgħid kemm u fuq liema kienu l-proġetti (wieħed wieħed) li l-Kunsill Lokali tal-Mellieħa għamel oġġezzjonijiet quddiem l-Awtorità tal-Ippjanar bejn Ġunju 2013 u Novembru 2018?

L-ONOR.

ROBERT CUTAJAR staqsa lill-

Jista' l-Ministru jpoġġi fuq il-Mejda tal-Kamra d-dokumenti kollha relatati ma' kull forma ta' ftehim li sar bejn il-Gvern, il-Kunsill Lokali tal-Mellieħa u xi entitajiet oħra relatati mal-binja devoluta tat-Torri l-Abjad bejn Ġunju 2008 u Novembru 2018?

L-ONOR.

ROBERT CUTAJAR staqsa lill-

Jista' l-Ministru jpoġġi fuq il-Mejda tal-Kamra kull korrispondenza relatata mal-applikazzjoni PA 5909/17 (applikazzjoni għall-bini ta' lukanda u appartamenti fid-daħla tal-Mellieħa) kif ukoll mas-sit inkwistjoni li saret jew/għaddiet mill-Kunsill Lokali u ma'/ jew xi entità governattiva bejn Jannar 2009 u Novembru 2018, liema sit kien jintuża bħala Park and Ride mill-Kunsill Lokali Mellieħi għal numru ta' snin bejn l-2009 u l-2013?

ORDNIJIET TAL-ĠURNATA

Abbozz Nru 64 - Abbozz ta' Liġi li jemenda Liġijiet Kriminali dwar it-Terroriżmu - Tieni Qari (Kont.) - Ministru għall-Ġustizzja, Kultura u Gvern Lokali.

Abbozz Nru 63 – Abbozz ta' Liġi dwar l-Amministrazzjoni Pubblika - Tieni Qari - Prim Ministru.

Abbozz Nru 59 - Abbozz ta' Liġi li jemenda diversi liġijiet dwar is-Servizzi Finanzjarji (Emenda Nru 2) – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 72 – Abbozz ta' Liġi li jemenda l-Att dwar il-Logħob – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 69 – Abbozz ta' Liġi biex jemenda l-Att dwar il-Patrimonju Kulturali – Tieni Qari – Ministru għall-Ġustizzja, Kultura u Gvern Lokali.

Abbozz Nru 68 – Abbozz ta' Liġi li jemenda Diversi Liġijiet dwar il-Ħarsien Soċjali – Tieni Qari – Ministru għall-Familja, Drittijiet tat-Tfal u Solidarjetà Soċjali.

Abbozz Nru 67 – Abbozz ta' Liġi li jemenda l-Kodiċi dwar il-Liġijiet tal-Pulizija – Tieni Qari – Ministru għall-Intern u s-Sigurtà Nazzjonali.

Abbozz Nru 66 – Abbozz ta' Liġi li jemenda l-Ordinanza dwar il-Professjoni Medika u l-Professjonijiet li għandhom x'jaqsmu magħha u l-Ordinanza dwar Mediċini Perikolużi - Tieni Qari – Deputat Prim Ministru u Ministru għas-Saħħa.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Tieni Qari - Ministru għall-Affarijiet Ewropej u l-Ugwaljanza.

Abbozz Nru 65 - Abbozz ta' Liġi li Jimplimenta Miżuri tal-Estimi - Tieni Qari - Ministru għall-Finanzi.

Abbozz Nru 70 - Abbozz ta' Liġi dwar Żoni Ħielsa f'Malta – Tieni Qari - Ministru għall-Ekonomija, Investiment u n-Negozji Żgħar.

Abbozz Nru 71 - Abbozz ta' Liġi dwar Awtorità għall-Iżvilupp Reġjonali ta' Għawdex – Tieni Qari - Ministru għal Għawdex.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tielet Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 61 - Abbozz ta' Liġi li jemenda Diversi Liġijiet (Rilokazzjoni ta' Uffiċċju u Notifika b'mezzi Elettroniċi) – Tielet Qari - Segretarju Parlamentari għar-Riformi, Ċittadinanza u Simplifikazzjoni ta' Proċessi Amministrattivi.

Estimi Ġenerali 2019 - Kumitat ta' Provvista:

Votazzjonijiet fuq l-emendi u l-voti mressqa taħt kull Ministeru; Approprjazzjoni għas-sena 2019 u Tieni Approprjazzjoni għas-sena 2018

3 ta' Diċembru 2018 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar it-Tlieta, 4 ta' Diċembru 2018 fl-4.30 pm fil-Kamra tal-Kumitati fil-Parlament il-Belt Valletta, b'din l-aġenda:-

Konferma tal-Minuti; u

Diskussjoni ġenerali dwar il-waste to energy.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 5 ta' Diċembru 2018 fis-2:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

KUMITAT PERMANENTI DWAR L-AFFARIJIET EKONOMIĊI U FINANZJARJI

Il-Kumitat Permanenti dwar l-Affarijiet Ekonomiċi u Finanzjarji se jiltaqa' nhar l-Erbgħa, 5 ta' Diċembru 2018 fl-4:30 pm fil-Kamra tal-Kumitati fil-Parlament il-Belt Valletta, b'din l-aġenda:-

Rendikont tal-operat tal-Mekkaniżmu u tal-Faċilità għall-Istabilità Finanzjarja Ewropea.

Preżentazzjoni mis-Sur Alfred Camilleri, Segretarju Permanenti fil-Ministeru għall-Finanzi.

Affarijiet oħra.

KUMITAT PERMANENTI DWAR IS-SAĦĦA

Il-Kumitat Permanenti dwar is-Saħħa se jiltaqa' nhar l-Erbgħa, 5 ta' Diċembru 2018 fis-6:00 pm filKamra tal-Kumitati fil-Parlament il-Belt Valletta, b'din l-aġenda:

Approvazzjoni ta' Minuti.

Affarijiet oħra.

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej, se jiltaqa' nhar l-Erbgħa, 5 ta' Diċembru, 2018 fl-4.45 pm fil-Kamra tal-Kumitati fil-Parlament il-Belt Valletta, b'din l-aġenda:-

Konsiderazzjoni ta' proposti leġislattivi fir-rigward tal-osservanza tal-prinċipju tas-sussidjarjetà.

Skrutinju ta' proposti leġislattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 60 - Abbozz ta' Liġi dwar it-Trademarks – Ministru għall-Ekonomija, Investiment u n-Negozji Żgħar.

Abbozz Nru 57 – Abbozz ta' Liġi li jemenda l-Att dwar l-Iżvilupp Sostenibbli – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

3 ta' Diċembru 2018 SKRIVAN TAL-KAMRA